**IEPIRKUMA LĪGUMS**

**Par TV kameru krānu un**

**apkalpojošā personāla nodrošināšanu**

(iepirkuma I daļai)

ID Nr. LTV/2017-39

Rīgā 2017. gada 18.jūlijā

**VSIA “Latvijas Televīzija”** tās vārdā valdes loceklis Ivars Priede, kurš rīkojas uz prokūras pamata, turpmāk Nomnieks no vienas puses un

**SIA “TV Kino Serviss”** tās vārdā valdes loceklis Aldis Šēnbergs, kurš rīkojas uz statūtu pamata, turpmāk – Iznomātājs, no otras puses, turpmāk atsevišķi – Puse, kopā sauktas - Puses, pamatojoties uz to, ka saskaņā ar Pasūtītāja iepirkuma komisijas 2017. gada 7. jūlija lēmumu Nr. 36/1-19 Izpildītājs ir ieguvis tiesības noslēgt līgumu par iepirkuma “Par TV kameru krānu, TV kameras *cablecam* sistēmas un apkalpojošā personāla nodrošināšanu” (ID Nr. LTV/2017-39) I daļu – TV kameru krānu noma un apkalpošana bērnu un jauniešu koru lielkoncertam “Tiltiem pāri” un pasākuma “Eurovision Choir of the Year 2017” konkursam un “Noslēguma koncertam”, Puses noslēdz sekojoša satura iepirkuma līgumu, turpmāk – Līgums.

1. **Līguma priekšmets**

Nomnieks uzdod, un Iznomātājs apņemas nodrošināt kvalitatīvu un savlaicīgu TV kameru krānu iznomāšanu, transportēšanu, montāžu, noskaņošanu, apkalpošanu un demontāžu bērnu un jauniešu koru lielkoncertam “Tiltiem pāri” un pasākuma “Eurovision Choir of the Year 2017” konkursam un “Noslēguma koncertam” (turpmāk – Darbi), saskaņā ar šī Līguma un tā pielikuma “Tehniskā specifikācija un cenas” noteiktajām prasībām, Līgumā noteiktajā termiņā un kārtībā.

1. **Līguma summa un norēķinu kārtība**
   1. Kopējā līguma summa ir 4690,00 EUR (*četri tūkstoši seši simti deviņdesmit euro, 0 centi*)bez PVN, kas tiek aprēķināts un maksāts papildus, atbilstoši Latvijas Republikas normatīvo aktu prasībām.
   2. Kopējā Līguma summā ir iekļautas visas izmaksas, kas nepieciešamas Līguma saistību izpildei, t.sk. visas Darbu izmaksas (noma, montāža, demontāža, transportēšana uz pasākuma vietu un atpakaļ un programmēšana, izgatavošana) un visas personāla un apdrošināšanas izmaksas, u.c., kā arī nodokļi un nodevas, izņemot PVN.
   3. Nomnieks samaksu par Darbu nodrošināšanu veic 15 (piecpadsmit) darba dienu laikā pēc Darbu pieņemšanas - nodošanas akta abpusējas parakstīšanas un rēķina saņemšanas no Iznomātāja, kas tiek nosūtīts uz Nomnieka e-pastu: [rekini@ltv.lv](mailto:rekini@ltv.lv).
   4. Nomnieks maksājumu veic *euro* (EUR) bezskaidras naudas norēķinu veidā uz Iznomātāja rēķinā norādīto norēķinu kontu bankā.
   5. Līgumā paredzētie maksājumi skaitās veikti no dienas, kad attiecīgais naudas pārvedums ir veikts no Nomnieka bankas konta, saskaņā ar Nomnieka bankas izsniegtu izziņu vai konta izrakstu.
2. **Pušu tiesības un pienākumi**
   1. Iznomātājs nodrošina kvalitatīvu visu Līguma izpildei nepieciešamo tehnisko aprīkojumu un kvalificētu personālu tā apkalpošanai.
   2. Iznomātājs veic Darbus “Arenā Rīga”, Skanstes iela 21, Rīgā.
   3. Iznomātājs veic Darbus apzinīgi, centīgi un profesionāli tajos termiņos un tādā veidā, kā tas norādīts Līgumā un tā pielikumos. Iznomātāja pienākums ir veikt Darbus, ievērojot Latvijas Republikā spēkā esošos normatīvos aktus Līguma un tā pielikumu nosacījumus, darba drošības, ugunsdrošības un darba higiēnas prasības.
   4. Darbu savlaicīgu un atbilstošu nodrošināšanu apstiprina Nomnieka pārstāvis - Nomnieka pilnvarota persona. Ja Darbi nav savlaicīgi un atbilstoši Līgumam veikti, Nomnieka pārstāvis par to rakstiski ceļ iebildes, iesniedzot iebildes, Iznomātāja pārstāvim pie Darbu pieņemšanas-nodošanas akta parakstīšanas. Ja rakstiskas pretenzijas nav saņemtas, uzskatāms, ka Iznomātājs savas saistības ir izpildījis.
   5. Iznomātājs nodrošina un nes pilnu atbildību par uzstādītā aprīkojuma drošumu pret mehāniskiem bojājumiem vai salūšanu, un elektrotehnisko drošību.
   6. Iznomātājs nenes atbildību par elektroenerģijas padeves traucējumiem, kas radušies Nomnieka vai citu trešo personu (fizisko un juridisko personu), tai skaitā AS "Sadales tīkls" vainas dēļ. Iznomātājs neuzņemas atbildību par pasākumu tehniskā nodrošinājuma trūkumiem, kas radušies tehnisko bojājumu rezultātā, ja tie radušies no Iznomātāja neatkarīgu iemeslu dēļ.
   7. Iznomātājs, sākot pildīt Līgumu, uztur spēkā tehniskā aprīkojuma īpašuma apdrošināšanas polisi pret uguns, dabas, tehnisko, trešo personu bojāšanas un citiem (citi riski pēc Izpildītāja izvēles) īpašuma riskiem.
   8. Nomnieks apņemas pieņemt Darbus un samaksāt Iznomātājam atlīdzību par kvalitatīviem, pilnā apjomā un termiņā veiktiem Darbiem saskaņā ar Līgumā noteikto kārtību.
   9. Nomnieks nodrošina Iznomātāja pārstāvju netraucētu piekļuvi Darbu izpildes vietai Darbu izpildes laikā. Nomnieka pārstāvis ir tiesīgs dot norādījumus Iznomātāja pārstāvjiem Darbu izpildes laikā saskaņā ar Līguma un tā pielikumu noteikumiem.
   10. Nomnieks apņemas brīdināt Iznomātāju rakstiskā veidā par jebkurām termiņu pasākumu norises plāna un/vai mākslinieciski konceptuālām izmaiņām, ne vēlāk kā 3 (trīs) darba dienas pirms Darbu sākuma, par to Nomnieka pilnvarotajai personai rakstiskā veidā paziņojot Iznomātājam, nosūtot paziņojumu pa faksu, e-pastu vai telefonu, vienlaikus nosūtot paziņojumu pa pastu.
3. **Pušu atbildība**
   1. Ja Nomnieks nepamatoti neievēro Līgumā noteiktos samaksas termiņus, tad Nomnieks maksā Iznomātājam nokavējuma procentus no nesamaksātās Līguma summas, aprēķinot nokavējuma procentus pēc likumiskās gada procentu likmes apmēra, kas noteikta saskaņā ar Civillikuma 1765. panta otro daļu, proporcionāli kavējuma dienu skaitam.
   2. Ja Iznomātājs nav veicis Līgumā paredzētos Darbus vai veicis tos nepilnīgi, Darbi nav veikti noteiktā termiņā, t.sk., ja Iznomātājs, veicot tehniskā aprīkojuma montāžu, demontāžu un ekspluatāciju, pieļāvis kļūdas, Nomniekam ir tiesības pieprasīt no Iznomātāja līgumsodu 100,00 EUR (viens simts *euro*, 00 centi) apmērā dienā par katru konstatēto pārkāpumu no Iznomātājām izmaksājamām summām, bet ne vairāk kā 10% no Līguma kopējās summas, un veikt atbilstošu Līguma maksājumu samazinājumu, vai arī Iznomātājam ir jāsamaksā līgumsods 10 (desmit) darba dienu laikā pēc attiecīgā Nomnieka rēķina nosūtīšanas.
   3. Pusēm saskaņā ar Latvijas Republikas Civillikumu ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas (neatļautas) rīcības rezultātā un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko (neatļauto) rīcību un nodarītajiem zaudējumiem. Puses nav atbildīgas par nejaušu zaudējumu atlīdzināšanu.
   4. Līgumsodu vai nokavējumu procentu samaksa neatbrīvo Puses no pārējo iepirkumu līguma saistību izpildes un zaudējumu atlīdzināšanas pienākuma.
   5. Izpildītājs uzņemas atbildību par zaudējumiem, kuri nodarīti Nomniekam un trešajām personām sakarā ar Līguma noteikumu pārkāpumu, ja Iznomātājs tajos ir vainojams.
4. **Nepārvarama vara**
   1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi pēc Līguma parakstīšanas dienas nepārvaramas varas, kuru nebija iespējams ne paredzēt, ne novērst, iestāšanās rezultātā. Šāda nepārvaramā vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, Latvijas valsts varas un pārvaldes institūciju, kā arī pašvaldību institūciju pieņemtie normatīvie akti un citi norādījumi, kas ir saistoši Pusēm, un citi apstākļi, kas neiekļaujas Pušu iespējamās kontroles robežās). Lai attiecīgā Puse varētu atsaukties uz nepārvaramās varas radītajiem Līguma izpildes šķēršļiem tai vispirms ir jāizdara viss iespējamais, lai tos novērstu.
   2. Pusei, kas nokļuvusi nepārvaramas varas apstākļos, bez kavēšanās jāinformē par to otra Puse rakstiski 3 (trīs) darba dienu laikā pēc nepārvaramas varas iestāšanās, ziņojumam pievienojot kompetentas iestādes izsniegtu izziņu, kura satur minēto apstākļu apstiprinājumu un raksturojumu.
   3. Ja minēto apstākļu dēļ Līgums nedarbojas ilgāk par 3 (trīs) mēnešiem, katrai Pusei ir tiesības izbeigt Līgumu, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies Līguma izbeigšanas rezultātā.
   4. Par nepārvaramu varu netiek uzskatīti tehnikas, programmatūras vai materiālu defekti, vai piegādes traucējumi, vai citi ar līguma priekšmetu saistīti iemesli (ja vien minētās problēmas tieši neizriet no nepārvaramās varas), darba strīdi vai streiki.
5. **Līguma darbības termiņš, grozīšana un izbeigšana**
   1. Līgums stājas spēkā ar tā parakstīšanas brīdi un ir spēkā līdz brīdim, kad Puses izpildījušas visas saistības saskaņā ar Līgumu.
   2. Noslēgtais Līgums uzliek pienākumu Pusēm pildīt apsolīto. Vēlāk radušās grūtības sakarā ar Līguma izpildi, nedod nevienai no Pusēm tiesības atkāpties no Līguma, pat atmaksājot zaudējumus otrai Pusei. Izņēmums no šī noteikuma ir nepārvaramas varas apstākļu radītas neparedzētas grūtības un Līgumā minētie gadījumi.
   3. Nomniekam jebkurā laikā ir tiesības pieņemt lēmumu par Pasākuma atcelšanu un Līguma izbeigšanu, ievērojot Līguma 3.10. punktā noteikto paziņošanas kārtību.
6. **Konfidencialitāte**
   1. Puses nedrīkst izpaust informāciju par otru Pusi, trešajām personām un Līgumu, izņemot publiski pieejamu informāciju, bez otras Puses rakstiskas atļaujas, izņemot normatīvajos aktos (Publisko iepirkumu likums, Informācijas atklātības likums) noteiktajos gadījumos.
   2. Līguma noteiktais informācijas neizpaužamības pienākums ir spēkā neierobežotu laiku un paliek spēkā arī tad, ja Puse vienpusēji atkāpjas no Līguma vai ja Līgums izbeidzas citādi.
7. **Nobeiguma noteikumi**
   1. Līguma parakstītāji garantē, ka tiem ir visas tiesības (pilnvaras) savu pārstāvamo vārdā slēgt Līgumu, ar to iegūstot savu pārstāvamo vārdā Līgumā minētās tiesības un pienākumus. Ja Līguma parakstītājs tā noslēgšanas brīdī nav bijis pilnvarots pārstāvēt Pusi, par kuras pārstāvi viņš uzdodas, tad viņš uzņemas pats kā fiziska persona visas saistības no parakstītā Līguma un atbild par to izpildi ar visu savu mantu.
   2. Jebkādas domstarpības, strīdi vai pretenzijas, kas rodas Līguma dēļ vai sakarā ar tā pārkāpumiem, neizpildi vai spēkā neesamību, tiek risinātas pārrunu ceļā. Gadījumā, ja Puses nevar panākt vienošanos, tad attiecīgais strīds tiek nodots izskatīšanai Latvijas Republikas tiesā atbilstoši Latvijas Republikas Civilprocesa likumā noteiktajai lietu piekritībai.
   3. Puses vienojas, ka par Līguma izpildi saistītos jautājumus risinās šādas Pušu pilnvarotās personas:
      1. Nomnieks piešķir tiesības pārstāvēt Nomnieku organizatoriskajos jautājumos ar tiesībām parakstīt Līgumā noteiktos pieņemšanas-nodošanas aktus un izvirzīt pretenzijas: Harijs Lavkinaitis (tālr.67200150, mob. 29377808; e-pasts: harijs.lavkinaitis@ltv.lv).
      2. Iznomātājs piešķir tiesības pārstāvēt Iznomātāju ar tiesībām parakstīt Līgumā noteiktos pieņemšanas-nodošanas aktus: Aldis Šēnbergs (mob.29476881; e-pasts: aldissenbergs@gmail.com).
   4. Gadījumā, ja kāds no Līguma punktiem izrādītos pretlikumīgs vai nesaistošs, tad tam nav ietekmes uz pārējiem Līguma punktiem vai saistībām. Tādā gadījumā abas Puses uzsāk savstarpējas pārrunas, lai atrastu alternatīvu noteikumu, kas nemainītu pušu komerciālos un/vai ekonomiskos mērķus.
   5. Visi paziņojumi, lūgumi un pretenzijas, kas var tikt iesniegti vai pieprasīti saskaņā ar Līgumu, ir jāiesniedz rakstiskā veidā.
   6. Puses uzrāda otrai Pusei visus dokumentus, kas attiecas uz Līguma izpildi, 3 (trīs) darba dienu laikā pēc otras Puses pieprasījuma.
   7. Iznomātājs drīkst veikt apakšuzņēmēju nomaiņu/piesaistīšanu Līguma izpildē atbilstoši Publisko iepirkumu likuma 62. panta nosacījumiem.
   8. Pusēm savlaicīgi, bet ne vēlāk kā 5 (piecu) darba dienu laikā, jāpaziņo otrai Pusei par savu saimniecisko rekvizītu un/vai adreses izmaiņām, vai Līguma 8.3.punktā noteikto Pušu pilnvaroto personu nomaiņu. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi.
   9. Pušu reorganizācija nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu tiesību pārņēmējam.
   10. Līgums un tā pielikums, kas ir Līguma neatņemama sastāvdaļa, ir sastādīti divos eksemplāros latviešu valodā, katrs kopā ar pielikumu uz 6 (sešām) lapām, un izsniegts pa vienam eksemplāram katrai Pusei.
8. **Pušu rekvizīti**

|  |  |
| --- | --- |
| Nomnieks  **VSIA "Latvijas Televīzija"**  Zaķusalas krastmalā 33, Rīgā, LV-1050  Vienotās reģistrācijas Nr.40003080597  Norēķinu konts: LV54HABA0001408045529  Banka: AS “Swedbank”  Bankas kods: HABALV22  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Ivars Priede  Valdes loceklis, p.p. | Iznomātājs  **SIA "TV Kino Serviss"**  Rīga, Zaķusalas krastmala 33, LV-1050  Vienotās reģistrācijas Nr. 40003575228  Norēķinu konts: LV43HABA0551002326273  Banka: AS “Swedbank”  Bankas kods: HABALV22  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Aldis Šēnbergs  Valdes loceklis |
|  |  |